CELEX: 32018L1028
Language: lt
Date: 1531958400000
Title: 2018 m. liepos 19 d. Komisijos įgyvendinimo direktyva (ES) 2018/1028, kuria ištaisoma Įgyvendinimo direktyva (ES) 2016/2109, kuria iš dalies keičiama Tarybos direktyva 66/401/EEB dėl naujų rūšių įtraukimo ir rūšies Lolium x boucheanum Kunth botaninio pavadinimo (Tekstas svarbus EEE.)

20.7.2018   
            
            
               LT
            
            
               Europos Sąjungos oficialusis leidinys
            
            
               L 184/7
            
         KOMISIJOS ĮGYVENDINIMO DIREKTYVA (ES) 2018/1028
   2018 m. liepos 19 d.
   kuria ištaisoma Įgyvendinimo direktyva (ES) 2016/2109, kuria iš dalies keičiama Tarybos direktyva 66/401/EEB dėl naujų rūšių įtraukimo ir rūšies Lolium x boucheanum Kunth botaninio pavadinimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 21a straipsnį,
   kadangi:
   
               (1)
            
            
               dėl korektūros klaidos Komisijos įgyvendinimo direktyvoje (ES) 2016/2109 (2), kuria iš dalies pakeista Direktyva 66/401/EEB, nuoroda į 1 išnašą Direktyvos 66/401/EEB III priede buvo per klaidą išbraukta iš įrašo „Poaceae (Gramineae)“. Dėl to valstybės narės daugiau negali leisti didžiausią partijos svorį padidinti iki 25 tonų, jeigu kompetentinga institucija šiuo tikslu tiekėjui yra suteikusi leidimą;
            
         
               (2)
            
            
               todėl Įgyvendinimo direktyvos (ES) 2016/2109 atitinkamas priedas turėtų būti atitinkamai ištaisytas;
            
         
               (3)
            
            
               šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Įgyvendinimo direktyvos (ES) 2016/2109 pakeitimas
   Įgyvendinimo direktyvos (ES) 2016/2109 priedas iš dalies keičiamas pagal šios direktyvos priedą.
   2 straipsnis
   Perkėlimas į nacionalinę teisę
   1.   Valstybės narės ne vėliau kaip 2018 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2019 m. sausio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės nedelsdamos pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   4 straipsnis
   Adresatai
   Ši direktyva skirta valstybėms narėms.
   
      Priimta Briuselyje 2018 m. liepos 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL 125, 1966 7 11, p. 2298/66.
   
      (2)  2016 m. gruodžio 1 d. Komisijos įgyvendinimo direktyva (ES) 2016/2109, kuria iš dalies keičiama Tarybos direktyva 66/401/EEB dėl naujų rūšių įtraukimo ir rūšies Lolium x boucheanum Kunth botaninio pavadinimo (OL L 327, 2016 12 2, p. 59).
   
      PRIEDAS
      Komisijos įgyvendinimo direktyvos (ES) 2016/2109, kuria iš dalies keičiamas Tarybos direktyvos 66/401/EEB III priedas, priedo 2 punkte, lentelės pirmoje skiltyje, įrašas „Poaceae (Gramineae)“ pakeičiamas šiuo įrašu su susijusia išnaša:
      
         „Poaceae (Gramineae)
             (1)